Source: https://www.riigiteataja.ee/akt/13357532
Timestamp: 2020-08-12 07:22:29+00:00
Document Index: 6576625

Matched Legal Cases: ['§ 2', '§ 3', '§ 25', '§ 25', '§ 2', '§ 3']

Mootorsõiduki osade märgistamise viis ja kord – Riigi Teataja
Mootorsõiduki osade märgistamise viis ja kord
Mootorsõiduki osade märgistamise viis ja kord - sisukord
§ 2 Mootorsõiduki osade märgistamine
§ 3 Muud märgistamise nõuded
RT I 2010, 65, 482
Mootorsõiduki osade märgistamise viis ja kord1
Vastu võetud 09.09.2010 nr 47
Määrus kehtestatakse «Jäätmeseaduse» § 25 lõike 4 alusel.
Määrusega kehtestatakse «Jäätmeseaduse» § 25 lõike 3 punktis 3 nimetatud mootorsõiduki, mis kuulub teede- ja sideministri 18. mai 2001. a määruse nr 50 «Mootorsõiduki ja selle haagise tehnoseisundile ja varustusele esitatavad nõuded» lisa 1 lisanduse B «Sõidukite jaotus kategooriatesse ja klassidesse» kohaselt määratud mootorsõidukite kategooriatesse M1, N1 ja L2e, osade märgistamise nõuded.
§ 2. Mootorsõiduki osade märgistamine
(1) Tootja kannab turule lastavatele mootorsõiduki plastosadele ja -materjalidele, mis kaaluvad üle 100 grammi, märgise nende identifitseerimiseks vastavalt standarditele EVS-EN 11469:2000, EVS-EN 1043-1:2002 ja EVS-EN 1043-2:2002.
(2) Tootja kannab turule lastavatele mootorsõiduki elastomeerist valmistatud osadele ja materjalidele, mis kaaluvad üle 200 grammi, märgise nende identifitseerimiseks vastavalt standardile EVS-EN 1629:2010.
(3) Lõikes 2 nimetatud nõuet ei kohaldata rehvide märgistamisel.
§ 3. Muud märgistamise nõuded
Standardites kasutatavad tähised «>» ja «<» võib asendada sulgudega.
1 Euroopa Parlamendi ja nõukogu direktiiv 2000/53/EÜ kasutuselt kõrvaldatud sõidukite kohta (ELT L 269, 21.10.2000, lk 34–43), Euroopa Komisjoni otsus 2003/138/EÜ, millega kehtestatakse sõidukite osade ja materjalide kodeerimisstandardid vastavalt kasutuselt kõrvaldatud sõidukeid käsitleva Euroopa Parlamendi ja nõukogu direktiivile 2000/53/EÜ (ELT L 53, 28.02.2003, lk 58–59).